ORDIN Nr. 39/2023 din 11 mai 2023

pentru modificarea Metodologiei privind autorizarea operatorului responsabil cu supravegherea tehnică a instalaţiilor/echipamentelor din domeniul ISCIR - operator RSVTI, aprobată prin Ordinul inspectorului de stat şef al Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat nr. 130/2011

EMITENT: INSPECŢIA DE STAT PENTRU CONTROLUL CAZANELOR, RECIPIENTELOR SUB PRESIUNE ŞI INSTALAŢIILOR DE RIDICAT

PUBLICAT ÎN: MONITORUL OFICIAL NR. 761 din 22 august 2023

 Având în vedere Referatul nr. 4.637 din 13.04.2023, aprobat de către inspectorul de stat şef al Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat pentru modificarea şi completarea Ordinului inspectorului de stat şef al Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat nr. 130/2011, cu modificările şi completările ulterioare, şi dispoziţiile Legii nr. 64/2008 privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil, republicată, cu modificările şi completările ulterioare,

 în aplicarea Hotărârii Guvernului nr. 1.340/2001 privind organizarea şi funcţionarea Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat, cu modificările şi completările ulterioare,

 **inspectorul de stat şef al Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat** emite următorul ordin:

 ART. I

 Metodologia privind autorizarea operatorului responsabil cu supravegherea tehnică a instalaţiilor/echipamentelor din domeniul ISCIR - operator RSVTI, aprobată prin Ordinul inspectorului de stat şef al Inspecţiei de Stat pentru Controlul Cazanelor, Recipientelor sub Presiune şi Instalaţiilor de Ridicat nr. 130/2011, publicat în Monitorul Oficial al României, Partea I, nr. 395 din 6 iunie 2011, cu modificările şi completările ulterioare, se modifică după cum urmează:

 **1. La articolul 39 alineatul (2), literele p^1) - p^3) se abrogă.**

 **2. Anexa nr. 10 se abrogă.**

 ART. II

 Prezentul ordin intră în vigoare în termen de 30 de zile de la data publicării în Monitorul Oficial al României, Partea I.

 p. Inspectorul de stat şef al Inspecţiei de Stat

 pentru Controlul Cazanelor, Recipientelor sub

 Presiune şi Instalaţiilor de Ridicat,

 **Ionel-Emanuel Oproiu**

 Bucureşti, 11 mai 2023.

 Nr. 39.

 ---------------